**ELŐZETES HATÁSVIZSGÁLAT**

**az elhagyott hulladék felszámolásáról és a közterület tisztán tartásáról szóló önkormányzati rendelethez**

**1. Társadalmi hatások**

A rendelet társadalmi hatása, hogy – függetlenül a hulladékgazdálkodási közszolgáltatás igénybevételének rendjéről szóló 48/2013. (XII.5.) önkormányzati rendelet hatályon kívül helyezésétől – meghatározza az illegális hulladék felderítéséről, elszállításáról szóló részletszabályokat, amelyről a település közigazgatási területén továbbra is az önkormányzat gondoskodik. Az új rendelet révén tisztább környezet érhető el és ezáltal javul a városi életminőség.

**2. Gazdasági, költségvetési hatások**

A rendeletnek gazdasági, költségvetési hatásai nincsenek.

**3. Környezeti következmények**

A rendeletnek a környezetre gyakorolt hatásai pozitívak, mivel szabályozza az illegális hulladék felszámolására irányuló tevékenységet, ezáltal a környezet terhelése és igénybevétele csökken, elősegíti a környezetveszélyeztetés vagy környezetszennyezés megelőzését.

**4. Egészségügyi következmények**

A rendelet megalkotásával a környezet tisztasága növekszik, melynek következménye a környezetszennyezés csökkenése, ezáltal városunk lakosainak egészségi állapota javul.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A jogalkotási hatáskör tartalmi elemeinek lényeges módosulását eredményező, a jelenleg hatályos rendeletet befolyásoló magasabb szintű jogszabályi előírások változásai új rendelet megalkotását teszik szükségessé.

A jogalkotás elmaradása esetén az önkormányzati rendeletekben foglalt szabályok nem lennének összhangban a törvényi felhatalmazó rendelkezésekkel.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek a feladat ellátására a Közterület-felügyeletnél és a közszolgáltatónál biztosítottak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**